Nemecko od utorka sprísni kontroly na hraniciach s Francúzskom
Dôvodom je vysoká zamorenosť východného Francúzska viacerými variantmi koronavírusu.
Nemecká vláda v nedeľu označila francúzsky departement Moselle za územie s vysokým rizikom výskytu nových variantov koronavírusu. V súvislosti s týmto krokom Nemecko od utorka 2. marca zavedie prísnejšie kontroly na hraniciach s Francúzskom, priblížila agentúra AFP.
Tento východofrancúzsky región je najnovšie Nemeckom považovaný za územie "vysokého rizika nákazy z dôvodu rozsiahleho výskytu variantov" koronavírusu, oznámil v nedeľu nemecký Inštitút Roberta Kocha (RKI).
Vstup do Nemecka tak bude povolený len tým cestujúcim, ktorí sa preukážu negatívnym výsledkom testu na koronavírus nie starším ako 48 hodín, píše agentúra DPA. Výnimku však dostanú nemeckí občania, obyvatelia Nemecka s povolením na pobyt či vodiči kamiónov.
Napriek tomu, že v departmente Moselle evidujú v súčasnosti najvyššiu mieru nákazy koronavírusu vo Francúzsku, vrátane jeho juhoafrického variantu, tamojšie úrady apelovali na nemeckú vládu, aby nepristúpili na úplne uzavretie hranice.
Francúzsky minister pre európske záležitosti Clément Beaune v nedeľu informoval, že medzi oboma stranami v súčasnosti prebiehajú rozhovory s cieľom nájsť spôsob, ako zabrániť tvoreniu dopravných kolón na hranici. Za prácou na druhej strane hranice denne cestuje zhruba 16.000 ľudí, dodal.
Nemecko prednedávnom posilnilo kontroly na hraniciach s Českom a s rakúskou spolkovou krajinou Tirolsko. Šlo tak proti apelu Európskej únie, aby pohyb medzi jej členskými krajiny zostal bez obmedzení, približuje AFP.
Dnes treba vedieť
Stovky ľudí utrpeli zranenia pri násilných potýčkach medzi izraelskou políciou a Palestínčanmi, ktoré v pondelok opätovne vypukli pri mešite al-Aksá vo východnom Jeruzaleme. Zhruba 50 osôb bolo hospitalizovaných. Ľudia hádzali na príslušníkov izraelských bezpečnostných síl kamene a iné predmety. Izraelská polícia na rozohnanie davu nasadila omračujúce granáty, slzotvorný plyn a gumové projektily. (tasr)
Na Sicílii v nedeľu vyhlásili za blahoslaveného prvého sudcu v dejinách Katolíckej cirkvi. Rosaria Livatina zavraždila mafia v roku 1990. Počas slávnostnej omše bol v katedrále v Agrigente vystavený relikviár, ktorý obsahuje časť zakrvavenej košele nového blahoslaveného. Jeho životný príbeh opísal Pavol Rábara.
Vo viacerých krajoch západného a severného Slovenska môže počas dňa fúkať silnejší vietor. Prvý stupeň výstrahy pred vetrom vydali meteorológovia pre Bratislavský, Trenčiansky, Nitriansky a Trnavský kraj. Výstraha v týchto krajoch platí do popoludňajších, miestami až do večerných hodín. Vietor môže krátkodobo v nárazoch dosiahnuť až 85 kilometrov za hodinu. (tasr)
Nejde o prvý takýto prípad v americkej Snemovni reprezentantov. Nancy Pelosiová na začiatku roka navrhla obmedziť používanie slov ako matka, otec, dcéra alebo syn, pretože nie sú rodovo neutrálne.
Trnavský kraj počas uplynulého víkendu premiérovo očkoval vo štvrtom veľkokapacitnom očkovacom centre, ktoré sa nachádza v športovej hale na Rybníkovej ulici v Trnave. Podali ďalších 12 500 vakcín. (tasr)
"Treba si priznať, že niekedy nie je v silách rodičov, aby svoje zranenie neprenášali na svoje deti. Tie, ktoré sa s tým budú musieť neskôr vyrovnať." Prinášame svedectvo dcéry, ktorá opisuje život v rodine, kde sa pravda prekrúcala. Kde sa ukazuje, ako zranenie z detstva dokáže poznačiť ďalšie generácie. Až kým niekto nepovie "stop".
V drese Stars odohral vyše 15 minút slovenský obranca Andrej Sekera, do štatistík si zapísal dva plusové body aj jednu strelu.
Zvyšujú sa aj povolené počty divákov na kultúrnych podujatiach. Naďalej je povolené zaplniť maximálne 50 percent kapacity.
Deti, ktoré sa na oslave tiež zúčastnili, vyviazli bez zranení a boli odovzdané príbuzným.
Počasie: Dnes bude slnečno a veterno. Denná teplota 21 až 28 stupňov. Juhovýchodný až južný vietor do 45 km/h a v nárazoch okolo 65 km/h. (shmú)